💁🏻‍♂️Megkérdeztem Müller Cecíliát, hogy miközben aratnak nálunk a kórházi fertőzések, hány alkalommal tettek a kormányhivatalok a  higiéniai szabályok betartását ellenőrző látogatásokat a kórházakban. A kérdésem apropóját az adta, hogy -ahogyan korábban beszámoltam róla-, a szekszárdi kórházat KEMÉNY 30 EZER FORINTRA büntették, mert ótvaros mocskos volt a padló, rozsdásak voltak az ágyak, beázott a plafon, felázottak a falak, lejárt sterilitású (!) tűket használtak és a női mosdóban hiányzott a wc ülőke.
💁🏻‍♂️ Nos, a szekszárdi eset után most ezek az egészen durva számok mutatják, mennyire nem működik a kórházak ellenőrzése (sem). Átlagosan országosan havi 20-40, azaz megyénként 2-4 vizsgálatot végeztek el, ami fájdalmasan kevés, ha tudjuk, hogy ez nem ennyi kórház, hanem ennyi osztály ellenőrzését jelenti. 
❗️Ami még durvább az az, hogy még papíron is alig-alig ellenőrizték, hogy a megállapított problémákat kijavították-e az intézmények. Összesen 97 esetben hoztak “hatósági döntést” (találtak problémát) , de csak 32 alkalommal mentek vissza ellenőrizni, hogy valóban volt-e változás. Az első három hónapban pl. 32 büntetést szabtak, de csak négyszer mentek vissza kontrollra...
▪️Arra pedig nem is voltak hajlandóak válaszolni, hogy ezekkel a “hatósági döntésekkel” mennyi büntetést szabtak ki, Müller Cecília azt írta, hogy ezt nem tartják nyilván... Mondjuk a szekszárdi kemény 30ezer forintot elnézve ennek tényleg nem sok jelentősége van...
🔴 Ha egy országban nem működnek a szakhatóságok, az a “banánköztársaság” egyik fontos kritériuma. Ha a tisztiorvosi szolgálat csak alibi munkát végez, annak meg halálos következményei lesznek. 
#hadházyákos